# La Traversée (pel·lícula de 2022)

La Traversée (lit. ‘La travessada’) és un film còmic francès del 2022 dirigit per Varante Soudjian.

## Argument

Dos educadors duen cinc adolescents de viatge en un creuer per la mar Mediterrània, però, en arribats a Marsella, descobreixen que el guia resulta ser un expolicia de la Brigade anti-criminalité particularment hostil envers els jóvens que acompanyen.

## Repartiment

* Alban Ivanov com a Riton
* Lucien Jean-Baptiste com a Alex
* Audrey Pirault com a Stéphanie
* Moncef Farfar com a Rayane
* Thilla Thiam com a Sam
* Lucie Charles-Alfred com a Léa
* Mamari Diarra com a Mahdi
* Enzo Lemartinet com a Polo

## Estrena

Va tenir una preestrena al cinema Concorde de França el 7 de juny del 2022, a la qual va assistir el mateix director. Finalment, el 29 de juny, va començar a ser emesa als cinemes del país.
Durant l'any d'estrena, va ser emesa en el Festival du Cinema Francòfon de Grècia a Grècia i en el Festival de Cinema Francès de Richmond als Estats Units.

## Recepció
### Recaptació

El primer dia de comercialització, amb 446 còpies disponibles, el film va vendre 18.331 entrades, 2.966 de les quals en la preestrena. Això el va posicionar a França com la segona novetat més taquillera, solament per darrere d'una altra comèdia titulada Irréductible (que en tenia 73.704) i per davant de la pel·lícula de terror Arthur, malédiction (amb 16.578).
Al cap d'una setmana, va començar a veure's les dificultats que tenia per a guanyar-se nou públic en vendre a penes 189.578 entrades. Es va posicionar com el sisè film més taquiller, per darrere del biogràfic Elvis (que n'acumulava 311.924) i per davant del thriller The Black Phone (que en va obtenir 133.668). La setmana següent, com que va afegir a la xifra total 102.309 entrades, va baixar un lloc en el rànquing i es va quedar entre Irréductible (amb 167.870) i The Black Phone (amb 72.372).
En total, va recaptar 2.772.979 dòlars estatunidencs durant les 9 setmanes que va passar al rànquing nacional, que van acabar el 30 d'agost del 2022.

## Referències

* ↑ Derek, Arnold. «“La traversée” de Varante Soudjian, un film sur la réconciliation» (en francès). France Bleu, 24-06-2022. [Consulta: 3 març 2023].
* ↑ Cherrier, Cécilia. «« La Traversée » présentée par ceux qui l’ont faite» (en francès). L'Est Républicain, 07-06-2022. [Consulta: 3 març 2023].
* ↑ Azoulai, Eliott. «3 bonnes raisons de découvrir La Traversée au cinéma» (en francès). Serieously, 17-06-2022. [Consulta: 5 març 2023].
* ↑ «La Traversée» (en castellà). Unifrance. [Consulta: 3 març 2023].
* ↑ Pierrette, Maximilien. «Box-office : avec Irréductible et La Traversée, la comédie fait la course en tête du 1er jour France» (en francès). Allociné, 30-06-2022. [Consulta: 6 març 2023].
* ↑ Baronnet, Brigitte. «Box-office France : Top Gun Maverick repasse devant Jurassic World 3» (en francès). Allociné, 06-07-2022. [Consulta: 6 març 2023].
* ↑ Baronnet, Brigitte. «Box-office France : Les Minions 2 parmi les meilleurs démarrages de 2022» (en francès). Allociné, 13-07-2022. [Consulta: 6 març 2023].
* ↑ «La Traversée (2022)» (en francès). JP Box-Office. Arxivat de l'original el 5 de març 2023. [Consulta: 6 març 2023].